
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 629 

— “ 21 Αυγούστου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,270 στρεμμάτων, 
στη θέση «Οζενα» του Δήμου Γαργαλιάνων Νομού 

Μεσσηνίας. 1 

Κήρυξη αναδασωτέας έκτασης 0,750 στρεμμάτων, 
στη θέση «Κοχιλά» Κοινότητας Ξηροκάμπου Νο¬ 
μού Μεσσηνίας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της εγκεκριμένης Πολεοδομικής Μελέ¬ 
της της συνοικίας Αγίου Νικολάου του Δήμου Καρ¬ 
δίτσας στο ΟΤ Γ 733 (ιδιοκτησία Β. Σισίκη). 3 

Τροποποίηση του ρυμοτομικού σχεδίου της πόλης 
της Κοζάνης στην περιοχή «Αγ. Αθανάσιος - Πλα¬ 
τάνια» στο ΟΤ 834 και στην περιοχή «Κόμβος - Πα¬ 
νόραμα-Ζ.Ε.Χ.» στο Ο.Τ. 1059. 4 

Τροποποίηση του ρυμοτομικού σχεδίου Κοζάνης της 
περιοχής «Πλατάνια - Αγ. Αθανάσιος» στο Ο.Τ. 835. 5 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ.2011 (1) 

Κήρυξη αναδασωτέας έκτασης 0,270 στρεμμάτων, στη 
θέση «Οζενα» του Δήμου Γαργαλιάνων Νομού Μεσ¬ 
σηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Π.Δ. 51/87 «Καθορισμός των Περι¬ 
φερειών της Χώρας για το σχεδίασμά κ.λ.π. της περιφε¬ 
ρειακής Ανάπτυξης». 

2. Τις διατάξεις των άρθρων 1 παρ. 1 και 2, 2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του Ν. 2503/97 «Διοί¬ 
κηση, Οργάνωση, Στελέχωσητης Περιφέρειας κ.λ.π.». 

3. Τις διατάξεις του άρθρου 117 παρ. 3 του Συντάγμα¬ 
τος. 


4. Τις διατάξεις του Ν. 998/79 «περί προστασίας των δα¬ 
σών κ.λ.π.» και ειδικότερα: 

α) Του άρθρου 41 παρ. 1 
β) Του άρθρου 38 παρ. 1 

5. Τις διαταγέςτου Υπουργείου Γεωργίας: 

α) 160417/1180/8.7.80, β) 182447/3049/24.9.80. 

6. Την αριθ. 2452/21.7.98 πρόταση του Δασαρχείου Κυ¬ 
παρισσίας περί κηρύξεως αναδασωτέας, της αναφερό- 
μενης στο θέμα έκτασης. 

7. Την αριθ. 5872/29.8.97 απόφαση του Γ ενικού Γ ραμ- 
ματέα Περιφέρειας Πελοποννήσου «Τοποθέτηση Πρ/νων 
Δ/νσεων Υπηρεσιών κ.λ.π. και εξουσιοδότηση υπογρα¬ 
φής “Με εντολή Γενικού Γραμματέα Περιφέρειας Πελο¬ 
ποννήσου (Ε.Γ.Γ.Π.Π.)"», αποφασίζουμε: 

Κηρύσσουμε αναδασωτέα, με σκοπό την προστασία 
για την επαναδημιουργία της δασικής βλάστησης που κα¬ 
ταστράφηκε από παράνομη εκχέρσωση από 15.10.97 μέ¬ 
χρι 30.10.1997 τη δημόσια δασική έκταση, εμβαδού δια- 
κοσίων εβδομήντα τετραγωνικών μέτρων που βρίσκεται 
στη θέση «Οζενα» Δήμου Γαργαλιάνων Νομού Μεσση¬ 
νίας προσδιορίζεται από τα στοιχεία: Τμήμα I: Α, Β, Γ, Δ, 
Ε, Α, Τμήμα II: Ζ, Η, Θ, I, Ζ και έχει όρια: 

Τμήμα I 

Ανατολικά: Αγρό Ευαγγελίας Γ κάνη 
Δυτικά: Δημόσια Δασική Έκταση 
Βόρεια: Δημόσια Δασική Έκταση και ιδιοκτησία Σωτη- 
ρόπουλου 
Νότια: Καλαμιώνα 
Τμήμα II 

Ανατολικά: Αγρό Ευαγγελίας Γ κάνη 
Δυτικά:Δημόσια Δασική Έκταση 
Βόρεια: Καλαμιώνα 
Νότια:Δημόσια Δασική Έκταση 
Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 28 Ιουλίου 1998 
Με εντολή Γεν. Γραμμ. Περιφέρειας 
Ο Δ/ντής Δασών Μεσσηνίας 
ΠΑΝ. ΜΠΑΖΙΓΟΣ 

Αριθ.2012 , (2) 

Κήρυξη αναδασωτέας έκτασης 0,750 στρεμμάτων, στη 
θέση «Κοχιλά» Κοινότητας Ξηροκάμπου Νομού Μεσ¬ 
σηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Π.Δ. 51/87 «Καθορισμός των Περι¬ 
φερειών της Χώρας για το σχεδιασμό κ.λ.π. της περιφε¬ 
ρειακής Ανάπτυξης». 

2. Τις διατάξεις των άρθρων 1 παρ. 1 και 2, 2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του Ν. 2503/97 «Διοίκη¬ 
ση, Οργάνωση, Στελέχωσητης Περιφέρειας κ.λ.π.». 

3. Τις διατάξεις του άρθρου 117 παρ. 3 του Συντάγμα¬ 
τος. 

4. Τις διατάξεις του Ν. 998/79 «περί προστασίας των δα¬ 
σών κ.λ.π.» και ειδικότερα: 

α) Του άρθρου 41 παρ. 1 

β) Του άρθρου 38 παρ. 1 

5. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

6. Την αριθ. 2454/21.7.98 πρόταση του Δασαρχείου Κυ¬ 
παρισσίας περί κηρύξεως αναδασωτέας, της αναφερό- 
μενης στο θέμα έκτασης. 

7. Την αριθ. 5872/29.8.97 απόφαση του Γενικού Γραμ¬ 


ματέα Περιφέρειας Πελοποννήσου «Τοποθέτηση Πρ/νων 
Δ/νσεων Υπηρεσιών κ.λ.π. και εξουσιοδότηση υπογρα¬ 
φής “Με εντολή Γενικού Γραμματέα Περιφέρειας Πελο¬ 
ποννήσου (Ε.Γ.Γ.Π.Π.)”», αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από πυρκαγιά στις 23.4.1998, τη δημόσια δα¬ 
σική έκταση, εμβαδού επτακοσίων πενήντα τετραγωνι¬ 
κών μέτρων που βρίσκεται στη θέση «Κοχιλά» Κοινότητας 
Ξηροκάμπου Νομού Μεσσηνίας προσδιορίζεται από τα 
στοιχεία: Ε, Ζ, Η, Θ, I, Κ, Λ, Μ, Ν, Ξ, Ο, Ε και έχει όρια: 
Ανατολικά: Δημόσια Δασική Έκταση 
Δυτικά: Δημόσια Δασική Έκταση 
Βόρεια: Δημόσια Δασική Έκταση 
Νότια:Δημόσια Δασική Έκταση 
Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 28 Ιουλίου 1998 
Με εντολή Γεν. Γραμμ. Περιφέρειας 
Ο Δ/ντής Δασών Μεσσηνίας 
ΠΑΝ. ΜΠΑΖΙΓΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 5237 (3) 

Τροποποίηση της εγκεκριμένης Πολεοδομικής Μελέτης 
της συνοικίας Αγίου Νικολάου του Δήμου Καρδίτσας 
στο ΟΤ Γ 733 (ιδιοκτησία Β. Σισίκη). 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Το Ν. 3200/55 «περί Διοικητικής Αποκεντρώσεως». 

2. Το Π.Δ. 17.7.1923 «περί σχεδίων πόλεων, κωμών και 
συνοικισμών του Κράτους και οικοδομής αυτών» (ΦΕΚ 
228/Α/16.8.23) και ειδικότερα το άρθρο 3 παράγρ. 2 αυ¬ 
τού και 3 αυτού, όπως τροποποιήθηκε μεταγενέστερα. 

3. Το Ν. 1337/83 «επέκταση των Γίολεοδομικών Σχε¬ 
δίων, Οικιστική ανάπτυξη και σχετικές ρυθμίσεις» (ΦΕΚ 
91/Α/14.3.83). 

4. Το Π.Δ. 183/1986 «Έγκριση τροποποιήσεων σχεδίων- 
πόλεων και καθορισμός όρων και περιορισμών δόμηοης 
από τους Νομάρχες» (Α' 70). 

5. Την πρόταση τροποποίησης του σχεδίου πόλης Καρ¬ 
δίτσας που αποφασίστηκε με την αριθ. 259/94 απόφαση 
του Δ.Σ. και αφορά μείωση του ανατολικού ΚΧ του ΟΤ Γ 
733 της συνοικίας Αγίου Νικολάου του Δήμου Καρδίτσας 
κατά λωρίδα πλάτους 1.22 μ., κατά μήκος του προσώπου 
του οικοπέδου 022428 Βασιλείου Σισίκη. 

6. Την προκαλέσασα την πρόταση από 22.8.94 αίτηση 
του Βασιλείου Σισίκη ιδιοκτήτη του οικοπέδου 022428 του 
ΟΤ Γ 733 της Π Μ της συνοικίας Αγίου Νικολάου, με την ο¬ 
ποία ζητά να μεγαλώσει το οικόπεδότου κατάτα 27,5τ.μ., 
που του αφαιρέθηκαν με την ΠΕ επί πλέον της υποχρέω¬ 
σής του σε εισφορά γης. 

7. Την αριθμ. 3970/26.11.97 εισήγηση της Υπηρεσίας 
προς το ΣΧΟΠ Ν. Καρδίτσας (θετική). 

8. Την αριθμ. 104/11.12.97 απόφαση του ΣΧΟΠ (θετική). 


Επειδή: 

1. Σύμφωνα με την αριθμ. 2058/330/19.3.1996 απόφαση 
του Υπουργού ΠΕ.ΧΩ.Δ.Ε., δεν παρέχεται το δικαίωμα με 
την πράξη εφαρμογής να αφαιρείται από μία ιδιοκτησία έ¬ 
κταση περισσότερη από εκείνη που καθορίζει ο νόμος ως 
υποχρεωτική εισφορά σε γη και να μετατρέπεται σε χρη¬ 
ματική αποζημίωση, πράγμα που συμβαίνει στην προκει¬ 
μένη περίπτωση. 

2. Το οικόπεδο του Β. Σισίκη δικαιούται μετά την αφαί¬ 
ρεση της εισφοράς σε γη 241 τ.μ., ενώ η ΠΕ του δίνει τε¬ 
λικά 213,5 τ.μ., ήτοι 27,5 τ.μ. λιγότερα. 

3. Το οικόπεδο είναι επίμηκες και κατά συνέπεια δυσμε¬ 
νές ως προς τη δομική εκμετάλλευσή του. 

4. Τα τ.μ. που του λείπουν δεν μπορούν να του δοθούν 
από τα γειτονικά οικόπεδα, γιατί δεν έχουν περίσσεια γης. 

Γι’ αυτό, αποφασίζουμε: 

Άρθρο 1 

Τροποποιείται η Εγκεκριμένη Πολεοδομική Μελέτη της 
συνοικίας Αγίου Νικολάου του Δήμου Καρδίτσας στο ΟΤ 
Γ 733 με μείωση του ανατολικού ΚΧ κατά λωρίδα πλάτους 
1,22 μ. κατά μήκος του προσώπου του οικοπέδου 022428 
Βασιλ. Σισίκη, σύμφωνα με το συνημμένο της πρότασης 
τοπογραφικό διάγραμμα. 

Άρθρο 2 

Η παρούσα με το συνοδευτικό αυτής τοπογραφικό διά¬ 
γραμμα δημοσιεύεται στην Εφημερίδα της Κυβερνήσε- 
ως. 

Κατά της παρούσας επιτρέπεται προσφυγή ενώπιον 
του Υπουργού Περιβάλλοντος, Χωροταξίας και Δημο- 
σίωνΈργωνμέσα σε προθεσμία ενός (1) μηνός απάτη νό¬ 
μιμη επίδοσή της. 

Καρδίτσα, 30 Ιουλίου 1998 
Ο Νομάρχης 

ΚΩΝ/ΝΟΣ ΠΑΠΑΚΥΡΙΤΣΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.6219 ( 4 > 

Τροποποίηση του ρυμοτομικού σχεδίου της πόλης της 
Κοζάνης στην περιοχή «Αγ. Αθανάσιος - Πλατάνια» 
στο ΟΤ 834 και στην περιοχή «Κόμβος - Πανόραμα - 
Ζ.Ε.Χ.» στο Ο.Τ. 1059. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1 . Τις διατάξεις του Ν. Δ/τος 17.7.23, όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του Α. Ν. 314/1968 (ΦΕΚ 47Α), όπως τρο¬ 
ποποιήθηκαν και συμπληρώθηκαν με το Ν. Δ/γμα 1018/71 
(ΦΕΚ 220Α) και με το Ν. 1577/85 (ΦΕΚ 210Α). 

3. Το Π. Δ/γμα 183/86 (ΦΕΚ70Α). 

4. Το Ν. 1735/87 άρθρο 22παρ. 7. 

5. Τις με αριθμούς 488/91 και 489/91 αποφάσεις του 
Συμβουλίου Επικράτειας. 

6. Την κοινή Υπουργική Απόφαση Γ4Δ/15883/1903/ 
18.2.87 (ΦΕΚ 142/Β/15.3.88). 

7. α) Το Ν. 2218/13.6.94 (ΦΕΚ 90/Α/13.6.94) «περί Ίδρυ¬ 
σης Νομαρχιακής Αυτ/σης κ.λ.π.», όπως συμπληρώθηκε 
με το Ν.2240/15.9.94 (ΦΕΚ 153/Α/15.9.94). 

β) Τη με αριθμό 19/31.3.95 (ΦΕΚ326/Β/27.4.95) Απόφα¬ 
ση Νομαρχιακού Συμβουλίου Κοζάνης. 

8. α) Το Π. Δ/γμα 19.6.87 (ΦΕΚ 774/Δ/14.8.87). 

β) Το Π. Δ/γμα 15.4.88 (ΦΕΚ 492/Δ/11.7.88) και 

γ) Τις με αριθμούς 1930/1.6.89 και 1641/13.7.93 αποφά¬ 
σεις μας περί τροποποίησης των ρυμοτομικών σχεδίων 
στις περιοχές «Αγ. Αθανάσιος - Πλατάνια» και «Κόμβος - 
Πανόραμα - Ζ.Ε.Χ.» αντίστοιχα. 

9. Τη με αριθμό 136/98 απόφαση του Δημοτικού Συμ¬ 


βουλίου Κοζάνης με την οποία προτείνεται η παραπάνω 
τροποποίηση. 

10. Τη με αριθμό πρωτ. 51/98 γνωμοδότηση του Συμ¬ 
βουλίου ΠΕ.ΧΩ.Δ.Ε. Ν.Κοζάνης. 

11. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του οικείου Ο.Τ.Α., αποφασίζουμε: 

Εγκρίνεται η τροποποίηση του ρυμοτομικού σχεδίου 
της πόλης της Κοζάνης και ειδικότερα ο αποχαρακτηρι¬ 
σμός του Ο.Τ. 834, στην περιοχή «Πλατάνια - Αγ. Αθανά¬ 
σιος» από χώρο για ανέγερση «Νηπιαγωγείου» και «Παι¬ 
δικού Σταθμού» και ο χαρακτηρισμός αυτού σε «Χώρο 
Πολιτιστικών» και ταυτόχρονα ο αποχαρακτηρισμός του 
χώρου, σε τμήμα του Ο.Τ. 1059, στην περιοχή «Πανόρα¬ 
μα - Κόμβος - Ζ.Ε.Χ.», από χώρο «Πάρκου - Πολιτιστικά» 
και ο χαρακτηρισμός του σε χώρο για ανέγερση «Παιδι¬ 
κού Σταθμού», όπως αυτά φαίνονται στο τοπογραφικό 
διάγραμμα το θεωρημέρνο από 3.6.98 από το Τμήμα Πο¬ 
λεοδομίας της Δ.Τ.Υ. της Ν.Α Κοζάνης, που συνοδεύει 
την απόφαση αυτή και αποτελεί αναπόσπαστο μέρος της. 

Η παρούσα απόφαση και το τοπογραφικό διάγραμμα 
που τη συνοδεύει (κλίμακα 1:1000) να αναρτηθούν στο 
κτίριο της Νομαρχίας Κοζάνης Τμήμα Πολεοδομίας, 3ος 
όροφος για 15 ημέρες μετά τη δημοσίευση του λεκτικού 
της απόφασης και του τοπογραφικού διαγράμματος που 
τη συνοδεύει στο Φ.Ε.Κ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 27 Ιουλίου 1998 
Ο Νομάρχης 
ΠΑΣΧΟΣ I. ΜΗΤΛΙΑΓΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αηιθ. 15173 , , , 

Τροποποίηση του ρυμοτομικού σχεδίου Κοζάνης της πε¬ 
ριοχής «Πλατάνια - Αγ. Αθανάσιος» στο Ο.Τ. 835. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: . 

1. Τις διατάξεις του Ν.Δ/τος της 17ης Ιουλίου 1923 ό¬ 
πως μεταγενέστερα τροποποιήθηκαν και συμπληρώθη¬ 
καν. 

2. Τις εγκυκλίους 1/4.1.1961 και 8/28.3.1975 της Υπηρε¬ 
σίας Οικισμού του Υπουργείου Δημοσίων Έργων. 

3. Την εγκύκλιο Δ.Τ.Ε./δ/43511/161/55/13.6.88 του Υ¬ 
πουργείου ΠΕ.ΧΩ.Δ.Ε. 

4. Τις διατάξεις του Π. Δ/τος της 30ης Απριλίου 1987 
(ΦΕΚ391 Δ') και ειδικότερα τα άρθρα 1,2 και 3. 

5. Την με αριθμό 134/98 απόφαση του Δημοτικού Συμ¬ 
βουλίου Κοζάνης, με την οποία προτείνεται τροποποίηση 
του εγκεκριμένου σχεδίου πόλης. 

6. Την αριθμ. 43/98 θετική γνωμοδότηση του Συμβουλί¬ 
ου ΠΕ.ΧΩ.Δ.Ε. της Νομαρχίας Κοζάνης. 

7. Την οριστική απόφαση 515/98 του Δημοτικού Συμ¬ 
βουλίου Κοζάνης για την προτεινόμενη τροποποίηση, α¬ 
ποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 

κού σχεδίου πόλεως Κοζάνης στην περιοχή «Πλατάνια - 
Αγ. Αθανάσιος» στο Ο.Τ. 835 και συγκεκριμένα: 

Τη δημιουργίατετράμετρου (4) πεζόδρομου με2,50 μέ¬ 
τρα πρασιά ένθεν και ένθεν του πεζόδρομου στο βόρειο 
όριο του οικοπέδου Ν 040690 στο Ο.Τ. 835, όπως φαίνε¬ 
ται στο συνημμένο τοπογραφικό διάγραμμα. 

Το νέο Ο.Τ. που δημιουργείται λαμβάνει τον αριθμό 
835Α. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Κοζά- 
νης. 

Η ισχύς της παρούσας απόφασης αρχίζει απο τη δημο¬ 
σίευσή της στην Εφημερίδα της Κυβερνήσεως. 

Μετά την παραπάνω δημοσίευση η απόφαση αυτή μαζί 
με το σχετικό τοπογραφικό διάγραμμα που τη συνοδεύει 
να ανρτηθεί στο Δημοτικό Κατάστημα επί 15 ημέρες για ε¬ 
νημέρωση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 4 Αυγούστου 1998 
Ο Δήμαρχος 

ΠΑΡΙΣ ΚΟΥΚΟΥΛΟΠΟΥΛΟΣ 

